REGLAMENT DE PRÀCTIQUES EXTERNES DE LA FACULTAT DE DRET PER A LES LLICENCIATURES DE DRET, CRIMINOLOGIA, CIÈNCIES DEL TREBALL, LES DIPLOMATURES DE GESTIÓ I ADMINISTRACIÓ PÚBLICA I RELACIONS LABORALS I EL PROGRAMA D'ESTUDIS SIMULTANIS DE DRET I ADMINISTRACIÓ I DIRECCIÓ D'EMPRESES - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/1557)
  + [Valencià](/va/acuerdo/1557)






Selector de idioma

Leer

* [Español](/es/acuerdo/1557)
* [Valencià](/va/acuerdo/1557)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





REGLAMENT DE PRÀCTIQUES EXTERNES DE LA FACULTAT DE DRET PER A LES LLICENCIATURES DE DRET, CRIMINOLOGIA, CIÈNCIES DEL TREBALL, LES DIPLOMATURES DE GESTIÓ I ADMINISTRACIÓ PÚBLICA I RELACIONS LABORALS I EL PROGRAMA D'ESTUDIS SIMULTANIS DE DRET I ADMINISTRACIÓ I DIRECCIÓ D'EMPRESES[Butlletí Oficial Universitat d'Alacant](/ca/Publicacion)
===============================================================================================================================================================================================================================================================================================================================================

Secretaria General

Butlletí Oficial Universitat d'Alacant





REGLAMENT DE PRÀCTIQUES EXTERNES DE LA FACULTAT DE DRET PER A LES LLICENCIATURES DE DRET, CRIMINOLOGIA, CIÈNCIES DEL TREBALL, LES DIPLOMATURES DE GESTIÓ I ADMINISTRACIÓ PÚBLICA I RELACIONS LABORALS I EL PROGRAMA D'ESTUDIS SIMULTANIS DE DRET I ADMINISTRACIÓ I DIRECCIÓ D'EMPRESES

Data d'aprovació
:   26/05/2010

Data de publicació
:   16/07/2010

Òrgan competent
:   Facultat de Dret

Secció
:   DISPOSICIONS GENERALS

* [Anàlisi](#analisis)

* [Ver acuerdo en formato **PDF**](/pdf.asp?pdf=1557.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/1557)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/1557)
  + [Compartir acuerdo en 

    X](https://twitter.com/intent/tweet?via=UA_Universidad&text=REGLAMENT DE PRÀCTIQUES EXTERNES DE LA FACULTAT DE DRET PER A LES LLICENCIATURES DE DRET, CRIMINOLOGIA, CIÈNCIES DEL TREBALL, LES DIPLOMATURES DE GESTIÓ I ADMINISTRACIÓ PÚBLICA I RELACIONS LABORALS I EL PROGRAMA D'ESTUDIS SIMULTANIS DE DRET I ADMINISTRACIÓ I DIRECCIÓ D'EMPRESES&url=https://www.boua.ua.es/va/acuerdo/1557)

**Títol:** REGLAMENT DE PRÀCTIQUES EXTERNES DE LA FACULTAT DE DRET PER A LES LLICENCIATURES DE DRET, CRIMINOLOGIA, CIÈNCIES DEL TREBALL, LES DIPLOMATURES DE GESTIÓ I ADMINISTRACIÓ PÚBLICA I RELACIONS LABORALS I EL PROGRAMA D'ESTUDIS SIMULTANIS DE DRET I ADMINISTRACIÓ I DIRECCIÓ D'EMPRESES

**Secció:** DISPOSICIONS GENERALS

**Òrgan:** Facultat de Dret

**Data d'aprovació:** dimecres, 26 de maig de 2010

REGLAMENT DE PRÀCTIQUES EXTERNES DE LA FACULTAT DE DRET PER A LES LLICENCIATURES DE DRET, CRIMINOLOGIA, CIÈNCIES DEL TREBALL, LES DIPLOMATURES DE GESTIÓ I ADMINISTRACIÓ PÚBLICA I RELACIONS LABORALS I EL PROGRAMA D’ESTUDIS SIMULTANIS DE DRET I ADMINISTRACIÓ I DIRECCIÓ D’EMPRESES

Aprovat per la Junta de la Facultat de Dret en la sessió del 26 de maig de 2010

EXPOSICIÓ DE MOTIUS

El Pla d’Estudis de la llicenciatura en Dret va considerar en l’annex 3.2, apartat 3.1 la possibilitat que els alumnes de l’esmentada llicenciatura puguen obtenir fins a un màxim de 15 crèdits per pràctiques en institucions públiques o privades. D’acord amb el Reial Decret 1845/1994, de 9 de setembre, i sobre programes de cooperació educativa i el conveni model fins ara subscrit per la Universitat d’Alacant per a la realització de pràctiques dels alumnes de Dret, el desenvolupament d’aquestes pràctiques es regia per una sèrie de normes que la realitat i els canvis normatius han superat.

Quant a la realitat i l’evolució d’aquest tipus d’acció formativa, en totes les titulacions de la Facultat es constata un increment del nombre d’alumnes interessats a cursar aquest tipus de pràctiques, els quals no sols han seguit les vies instituïdes per la Facultat, sinó que de vegades han utilitzat mecanismes o recursos d’altres centres que exerceixen una activitat homologable, com ara el GIPE. La bona acollida d’aquest necessari mètode docent, unit a la progressiva desaparició del denominat pràcticum intern, aconsella actualitzar el Reglament vigent.

D’altra banda, la modificació del Pla d’Estudis de la llicenciatura en Dret feta per la Resolució del 10 de febrer 2006 de la Universitat d’Alacant, publicada en el BOE del 27 de febrer 2006, que permet l’obtenció de crèdits de lliure configuració amb càrrec a pràctiques externes en empreses i institucions, fa que el total de la càrrega de l’alumne que es pot reconèixer per aquesta via ascendisca a 30,5 crèdits, cosa que obliga a adaptar la normativa interna, ja que amb aquests reforma s’ha donat un avanç definitiu a aquesta acció formativa dels alumnes de la Facultat de Dret. Tot això ha anat unit a un increment de les accions formatives.

També es justifica la reforma en l’interès per a avançar cap a una major qualitat docent, amb la execució de les recomanacions dels òrgans avaluadors corresponents de l’ANECA per a les nostres titulacions. Això ha d’anar unit a una supervisió més rigorosa d’aquesta acció formativa per part de la Facultat, amb més garanties per als alumnes en el control de l’assignació de les pràctiques i el seu desenvolupament.

I els mateixos arguments, necessitat d’adequació i control rigorós, es poden assumir en el cas de la doble titulació Dret-ADE.

De la mateixa manera, el Pla d’Estudis de la llicenciatura de segon cicle en Criminologia, publicat en el BOE del 20 d’octubre de 2005, també preveu la possibilitat de fer pràctiques en empreses, si bé amb una càrrega més reduïda -12 crèdits com a màxim- que l’exigida en la llicenciatura en Dret. Per tant, és imperatiu regularitzar així mateix la situació d’aquest alumnat.

Per la seua banda, és sabut que també la modificació del Pla d’Estudis de la diplomatura en Gestió i Administració Pública, aprovat el 8 de juny de 2001 (BOE del 23 de juny), permetia obtenir un màxim de 21 crèdits amb càrrec a pràctiques en empreses i institucions.

Igualment, el Pla d’Estudis de la llicenciatura en Ciències del Treball, modificat el 3 d’octubre de 2003 (BOE de 31 d’octubre), estableix la possibilitat de fer pràctiques en empreses, amb un màxim de 15 crèdits.

Finalment, la modificació del Pla d’Estudis de la diplomatura en Relacions Laborals, aprovada el 3 d’octubre de 2003 ( BOE, de 31 d’octubre), permet el reconeixement d’un màxim de 15 crèdits amb càrrec a pràctiques externes en empreses i institucions.

Per tot això, la Junta de Facultat, en la sessió del 26 de maig de 2010, va aprovar aquest Reglament.

Article 1. Naturalesa de les pràctiques

La relació que s’estableix entre l’empresa o institució i els estudiants de la Facultat de Dret que facen les pràctiques externes no té naturalesa laboral, i no se’n derivarà cap obligació de caràcter laboral, contributiva o amb la Seguretat Social per a l’empresa o institució.

La relació està emparada en la firma d’un conveni entre la Universitat d’Alacant i l’empresa, en el qual s’eximeix a aquesta de tota obligació o responsabilitat de tipus contractual amb els estudiants. A causa d’això, l’estudiant no rebrà cap remuneració per la realització de les pràctiques, encara que l’empresa pot concedir-li voluntàriament una ajuda o compensar-li les despeses degudament justificades.

Qualsevol accident o eventualitat en el lloc de pràctiques o en el desplaçament serà considerada sobre la base de l’assegurança escolar, o si és el cas per a estudiants majors de 28 anys, obligatòriament amb una assegurança concertada a aquest efecte, d’entre les que ofereix la Universitat d’Alacant. Així mateix, durant les pràctiques executades en l’àmbit nacional l’alumnat comptarà amb una assegurança de responsabilitat civil general subscrita per la Universitat d’Alacant.

Article 2. Tutela de les pràctiques

Les pràctiques seran tutelades:

A)               En la Facultat de Dret, pel responsable acadèmic o vicedegà que designe el degà, que estarà assistit per diversos professors tutors, designats per ell mateix, una vegada escoltades les àrees de coneixement. A aquest efecte, al principi del curs, aquestes remetran al responsable acadèmic el nom del professor tutor de les seues respectives àrees de coneixement disposat a tutelar les pràctiques externes dels estudis del centre.

B)               En l’empresa o institució, pel supervisor de pràctiques nomenat lliurement per l’empresa o institució.

C)               El responsable acadèmic procurarà l’assignació de tutors sobre la base del contingut i singularitat de les pràctiques i les titulacions de la Facultat.

Article 3. De les funcions dels tutors de la Facultat de Dret

El professor tutor, sota la supervisió directa del vicedegà o responsable acadèmic, tindrà les funcions següents:

A) Orientar, amb la col·laboració del supervisor de pràctiques de l’empresa i del vicedegà competent, l’activitat dels estudiants, abans i durant la seua estada en el lloc de realització de les pràctiques.

B) Supervisar el pla de treball assignat als estudiants en el desenvolupament dels convenis respectius, i vetlar pel compliment íntegre de les tasques i compromisos tant de l’estudiant com de l’empresa o institució. Amb aquesta finalitat, podrà fer totes les visites, gestions, captació de dades, etc., que considere oportunes a fi de fer un seguiment correcte de l’evolució de l’alumne en l’empresa o institució. Com a mínim, haurà de dur a terme una visita abans que acabe el període de pràctiques.

C) Autoritzar les modificacions del pla de treball, amb un informe previ del vicedegà competent, i sempre que hi haja causa justificada.

D) Avaluar el rendiment de l’alumne, de la seua activitat, a través de la memòria que hagen d’elaborar els estudiants, i a fi que el responsable acadèmic puga assignar la qualificació oportuna. La Facultat de Dret indemnitzarà, com a mínim, les despeses justificades en què puga incórrer el professor tutor, i procurarà en tot cas compensar la seua dedicació.

Article 4. De les funcions del vicedegà o responsable acadèmic

El vicedegà o responsable acadèmic de pràctiques externes en empreses o institucions, entre altres, té les funcions següents:

A) Supervisar els convenis per a la realització de les pràctiques i firmar-los convenientment segons el que s’ha exigit en la Universitat. Amb aquesta finalitat, vetlarà perquè la realització de les pràctiques siga en empreses o institucions directament lligades amb els ensenyaments que s’imparteixen en la seua titulació o que hi tinguen relació. Pot denegar la firma de convenis o deixar sense efecte els ja existents si considera que no reuneixen els requisits mínims d’idoneïtat.

B) Controlar, en darrera instància, el desenvolupament de les pràctiques, siga a través dels professors tutors, siga directament amb els supervisors de l’empresa o institució.

C) Procurar que els estudiants estiguen orientats a l’hora de fer les pràctiques, amb el perfil de projecció professional futur d’aquests.

D) Qualificar les pràctiques fetes basant-se en l’avaluació del professor tutor de les pràctiques.

Article 5. De la selecció dels estudiants

A) Requisits. Podrà sol·licitar la realització de pràctiques l’alumnat de la Facultat, per a superar les assignatures segons establisca el pla d’estudis, sempre que hagen superat, com a mínim, el 50 % del nombre de crèdits totals i, si és el cas, reunisca els requisits de la plaça oferida.

B) Oferta de places. La Facultat publicarà cada any, en els terminis oportuns, les places oferides per les institucions o empreses amb què hi haja conveni subscrit, amb indicació del seu lloc de realització, dates, horaris i duració.

En aquest sentit, cada empresa o institució pot establir els requisits addicionals de formació i acollida dels estudiants que crega oportuns (coneixement d’idiomes, preferència per sectors concrets del dret, entrevista personal, etc.), que seran publicats abans de l’elecció de l’estudiant als efectes oportuns.

C)    Sol·licitud de les pràctiques. L’alumnat que reunisca els requisits de l’apartat A) i els addicionals que puguen exigir les empreses, si és el cas, haurà de sol·licitar, segons el procediment establit, un mínim de 3 places, fins a un màxim de 10 places oferides amb indicació de l’orde de preferència.

D) Selecció dels estudiants. El responsable acadèmic adjudicarà les places oferides atenent aquests criteris, que es valoraran conjuntament:

a) Expedient acadèmic global. Els criteris de valoració de l’expedient acadèmic derivarà de la puntuació final obtinguda segons la nota mitjana ponderada de l’expedient acadèmic.

Les assignatures convalidades tindran una equivalència d’aprovat; les assignatures adaptades es computaran amb la qualificació obtinguda en el centre de procedència.

b) Adequació curricular al perfil de la plaça i als requisits addicionals exigits per l’empresa o institució, si és el cas.

c) La preferència dels alumnes expressada en l’imprès de sol·licitud.

E) L’interès de les tasques que es preveuen dur a terme per al desenvolupament professional de l’alumne des del punt de vista de la relació que tinguen amb els estudis que es cursen.

Article 6. Inscripció i matrícula

A) Tot alumne que pretenga dur a terme la realització de pràctiques externes haurà d’estar matriculat en les assignatures del Pràcticum (I i II) (del Pla d’Estudis de Llicenciatura en Dret) o haver sol·licitat les pràctiques amb càrrec a la lliure elecció de qualsevol dels estudis que s’imparteixen en la Facultat de Dret, d’acord amb els procediments ordinaris de matrícula que estableix la Universitat d’Alacant, i dins dels terminis habilitats a aquest efecte.

Una vegada publicada l’adjudicació de places, l’alumnat disposarà d’un termini de 5 dies hàbils per a possibles reclamacions. Transcorregut aquest termini, si queden places vacants, s’oferiran als qui no van poder obtenir una plaça en la primera selecció, i el termini de sol·licitud de pràctica s’ampliarà 3 dies més. La Secretaria Administrativa de la Facultat de Dret matricularà i comunicarà l’adjudicació de places a les respectives empreses i institucions i a l’alumne.

Excepcionalment, l’alumne podrà proposar una empresa per a fer-hi les pràctiques si, havent sol·licitat places de les empreses de l’oferta en els terminis establits, no n’haguera obtingut cap. Aquesta proposta haurà de ser valorada i acceptada pel responsable acadèmic i exigirà que l’empresa o institució firme el conveni corresponent. El responsable acadèmic tindrà en compte prioritàriament l’adequació de l’empresa a la titulació cursada; així mateix, es valorarà l’absència de vinculació laboral o familiar entre l’empresa o institució i l’alumne que proposa la pràctica.

En tot cas, aquestes pràctiques proposades, únicament es podran iniciar una vegada firmat el corresponent conveni entre l’empresa aportada i la Universitat. Si l’alumne inicia les pràctiques sense tenir firmat el conveni, aquestes pràctiques les farà sota la seua responsabilitat i sense cap vinculació institucional, de manera que quedarà fora de la cobertura de les assegurances esmentades en aquest Reglament i en cap cas se li computaran a cap efecte.

B) També serà possible sol·licitar la convalidació de les pràctiques en el cas que l’alumnat acredite haver-les fetes en empreses i institucions amb les quals la Facultat de Dret no tinga conveni, però que sí n’hi tinga la Universitat d’Alacant o algun dels seus centres vinculats o dependents, al marge que estiguen remunerades o no, i sempre que el contingut de les pràctiques tinga relació amb els estudis que es cursen en la Facultat. A més, és un requisit imprescindible que aquestes pràctiques s’hagen fet el mateix curs acadèmic o en l’immediatament anterior per al qual es demana la convalidació.

Així mateix, hauran d’acreditar o justificar la realització efectiva de les pràctiques, en condicions idèntiques a les que haurien d’haver complit si les haguera fet a través de les vies de la Facultat de Dret, i complir la resta de requisits d’aquest reglament, crèdits mínims superats, lliurament de memòria elaborada per l’alumne, full d’avaluació de l’empresa, mínim d’hores de pràctiques fetes, etc.

En aquest cas, l’alumne podrà sol·licitar al responsable acadèmic, a través d’instància, la concessió d’equivalència de les pràctiques en el mateix termini ordinari de matrícula que per a la resta de pràctiques externes.  El responsable acadèmic, basant-se en la relació de les pràctiques amb els estudis i al compliment dels requisits d’aquest reglament, resoldrà sobre les sol·licituds de convalidació.

C) Els estudiants ERASMUS estrangers que es matriculen en pràctiques externes s’han de subjectar als requisits ordinaris esmentats i, a més, han d’acreditar un coneixement suficient de castellà equivalent al nivell intermedi de la titulació corresponent de l’escola oficial d’idiomes.

Article 7. Règim de les pràctiques

El règim efectiu de desenvolupament de les pràctiques s’ajustarà als criteris següents:

A) Lloc i dates de la realització de les pràctiques. Les pràctiques es podran desenvolupar durant el curs acadèmic, incloent-hi els mesos d’estiu si l’empresa o institució ho permet, i sempre dins de la seua jornada laboral.

B) Duració de les pràctiques.

- Llicenciatura en Dret: tindran un duració mínima de 15 crèdits i màxima de 45,5 crèdits si els estudiants de Dret superen les dues assignatures pràcticum més tota la lliure elecció. En tot cas, la duració mínima de les pràctiques serà de 15 crèdits. La suma de crèdits obtinguts com a lliure configuració no podrà superar els 30,5.

En aquesta titulació és possible fer més d’un pràctica externa i en més d’un curs acadèmic.

- Programa d’estudis simultanis de Dret i Administració i Direcció d’Empreses (DADE): tindran una duració mínima de 15 crèdits. Els alumnes de DADE es podran matricular de pràctiques externes per al reconeixement de crèdits d’optativitat.

- Llicenciatura en Criminologia: tindran una duració mínima de 12 crèdits. La suma de crèdits obtinguts com a lliure configuració no podrà superar els 12.

- Llicenciatura en Ciències del Treball: tindran una duració màxima de 15 crèdits.

- Diplomatura en Relacions Laborals: tindrà una duració mínima de 15 crèdits, que es podran reconèixer com a lliure elecció o optativitat. La suma de crèdits obtinguts com a lliure configuració no podrà superar els 15.

- Diplomatura en Gestió i Administració Pública: tindrà una duració mínima de 15 crèdits, i la suma de crèdits obtinguts com a lliure configuració no podrà superar els 21.

L’equivalència crèdits-hores de dedicació a pràctiques externes és de 20 hores igual a 1 crèdit, excepte per a la llicenciatura en Ciències del Treball i la Diplomatura en Relacions Laborals, l’equivalència de la qual és de 25 hores igual a 1 crèdit, o les que corresponguen quan entren en vigor els crèdits ECTS.

Si l’alumne fa un nombre més elevat d’hores de pràctiques que l’establit en l’annex del conveni, ho farà sota la seua responsabilitat i sense cap vinculació institucional, i en cap cas se li computaran a cap efecte. Aquest excés d'hores quedarà fora de la cobertura de les assegurances esmentades en aquest Reglament.

C) Objecte de les pràctiques. Les pràctiques tindran com a objecte la realització d’activitats pròpies de l’empresa o institució, seran de caràcter formatiu i hauran d’estar relacionades amb la titulació de l’estudiant.

D) Mitjans materials. El professor tutor i, si és el cas, el responsable acadèmic, vetlaran perquè els estudiants tinguen els mitjans materials necessaris per a exercir les seues tasques. Igualment, l’empresa o institució receptora d’alumnes ha de facilitar els mitjans necessaris per a la correcta realització de les pràctiques.

Article 8. Avaluació de les pràctiques

L’avaluació, qualificació i formalització de les actes correspondrà al responsable acadèmic, que tindrà en compte prioritàriament la valoració feta pel professor tutor. La qualificació esmentada tindrà en compte el full d’avaluació remès pel supervisor de pràctiques de l’empresa o institució i la memòria elaborada per l’alumne.

El professor tutor proposarà la qualificació de la pràctica al responsable acadèmic, amb aplicació de les mateixes qualificacions que es poden obtenir en qualsevol altra assignatura dels estudis del centre.

El professor tutor, al marge les visites necessàries per a emetre la seua valoració prèvia, podrà demanar qualsevol tipus de dades, tant de les activitats dutes a terme en el si de les institucions i empreses, com dels mateixos alumnes, incloent-hi una entrevista final, i la preceptiva memòria de qualificació.

Article 9. Deures dels estudiants en pràctiques

Els estudiants estaran subjectes a la duració, calendari, horari, lloc, activitat i la resta de condicions establits en el corresponent conveni subscrit amb l’empresa o institució en la qual es faça la pràctica. Així mateix queden subjectes al que preveu aquest Reglament i, especialment, a allò que s’ha disposat per al cas de pràctiques aportades per l’alumne, de l’article 5.

Disposició addicional

Totes les denominacions contingudes en aquest reglament que es faça en gènere masculí s'entendran fetes i s'utilitzaran indistintament en gènere masculí o femení, segons el sexe del titular que els ocupe o de la persona a que faça referència.

Disposició transitòria

Atesa l’escassetat de convenis subscrits en l’àmbit de la llicenciatura de Criminologia, durant el curs acadèmic 2010/2011, els alumnes d’aquesta llicenciatura podran aportar les empreses i institucions per a fer-hi les pràctiques, i s’hi aplicaran totes les disposicions que conté aquest Reglament.

Disposició final

Aquest Reglament entrarà en vigor l'endemà de la seua publicació en el BOUA.

Anàlisi
-------

:   **Derogat per:**

    * [Detalle
       REGLAMENT DE PRÀCTIQUES EXTERNES DE LA FACULTAT DE DRET DE LA UNIVERSITAT D'ALACANT](/va/acuerdo/27138)
      13/07/2022





[Carretera Sant Vicent del Raspeig s/n  
03432 Sant Vicent del Raspeig - Alacant  
 Tel. 53 371 3802 - Fax 44 035 7003](https://www.google.es/maps/@07.296050,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12239&trk=tyah&trkInfo=tarId%0J4520875769034%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)